cyanic-selkie/wikianc huggingface dataset:
หมู่เกาะอันดามันและนิโคบาร์
หมู่เกาะอันดามันและหมู่เกาะนิโคบาร์ เป็นดินแดนสหภาพของประเทศอินเดียที่ประกอบด้วยเกาะ 572 เกาะ ในจำนวนนี้เพียง 37 เกาะที่มีผู้อยู่อาศัยถาวร หมู่เกาะตั้งอยู่บนรอยต่อระหว่างอ่าวเบงกอลกับทะเลอันดามัน
ดินแดนนั้นตั้งอยู่ใกล้กับอาเจะฮ์ ประเทศอินโดนีเซีย ด้วยระยะทาง 150 กิโลเมตร และถูกแบ่งจากประเทศพม่าและประเทศไทยด้วยทะเลอันดามัน และห่างจากจังหวัดภูเก็ตของประเทศไทย ประมาณ 750 กิโลเมตร หมู่เกาะนั้นประกอบด้วยสองกลุ่มเกาะย่อย คือ หมู่เกาะอันดามัน (บางส่วน) กับหมู่เกาะนิโคบาร์ ซึ่งถูกแยกจากกันด้วยช่องแคบองศาที่สิบ (ซึ่งอยู่บนละติจูดที่ 10°N) ความกว้าง 150 กิโลเมตร โดยหมู่เกาะอันดามันอยู่ทางเหนือของละติจูดนี้
เมืองหลวงของดินแดนคือพอร์ทแบลร์ และดินแดนแบ่งออกเป็นสามอำเภอ คืออำเภอนิโคบาร์ มีเมืองหลวงคือ คาร์นิโคบาร์, อำเภออันดามันใต้มีพอร์ทแบลร์เป็นเมืองหลวง และ อำเภออันดามันเหนือและกลาง มีมายาบันเดอร์เป็นเมืองหลวง
ในหมู่เกาะอันดามันประกอบด้วยชาวเซนทิเนล กลุ่มคนที่ตัดขาดจากโลกภายนอกโดยสมบูรณ์ และเป็นไปได้ว่าเป็นกลุ่มคนกลุ่มสุดท้ายในโลกที่ยังคงไม่มีวิวัฒนาการไปเกินกว่าเทคโนโลยียุคหินตอนต้น อย่างไรก็ตามเป็นที่ถกเถียงเนื่องด้วยมีการพบผลิตภัณฑ์ด้วยโลหะบนเกาะ
พระราชพฤฒาจารย์
พระราชพฤฒาจารย์ (ห้อม อมโร) อดีตเป็นเจ้าคณะจังหวัดสุโขทัย อดีตเจ้าอาวาสวัดคูหาสุวรรณ เป็นพระเถราจารย์ที่เป็นศิษย์หลวงพ่อสัมฤทธิ์ เทโว ที่มีประวัติว่าเคยเดินทางมาศึกษากับสมเด็จพระพุฒาจารย์โต พรหมรังษี แห่งวัดระฆัง พร้อมกับคณาจารย์ชาวบ้านสวนอีกหลายท่านอาทิ พ่อเจ็ก วัดหัวฝาย และหลวงพ่อแป๊ะ เจ้าอาวาสวัดคุ้งยางใหญ่ รวม 6 พรรษา จากนั้นหลวงพ่อฤทธิ์ พร้อมคณะคณาจารย์จึงเดินทางกลับสุโขทัย หลวงพ่อห้อมเมื่อบวชในภายหลังจึงได้ไปศึกษาหาความรู้และเป็นที่เคารพนับถือในฐานคณาจารย์สายหลวงพ่อฤทธิ์ และสายสมเด็จพระพุฒาจารย์โต ที่ถูกนับถือในสุโขทัยและจังหวัดอื่น ๆในวงกว้าง
ประวัติ
หลวงพ่อห้อม อมโร เกิดเมื่อวันอังคาร แรม 13 ค่ำ เดือน ปีวอก ตรงกับปีสากลคือ 19 มกราคม 2451 เวลา 5 โมงเย็นโดยประมาณ เป็นบุตรนายเรื่อง ครุฑนาค มารดาคือ นางมาลัย ครุฑนาค เกิดที่บ้านคลองตะเคียน ตำบลบ้านสวน จังหวัดสุโขทัย ในขณะที่คลอดมีญาติมิตร มาร่วมแสดงความยินดีกันจำนวนมาก ปู่จึงถือนิมิตรนี้ในการตั้งชื่อว่า "ห้อม"
การบวช
ห้อม ครุฑนาค ในวัยถึงแก่การอุปสมบทตามประเพณีของชาวพุทธ ได้เข้าบวชที่พัทธสีมาวัดคุ้งยางใหญ่ ตำบลบ้านสวน อำเภอเมืองจังหวัดสุโขทัย เมื่อ วันพฤหัสบดี แรม 4 ค่ำ เดือน 5 ปีมะโรง วันที่19 มีนาคม 2471 โดยมีพระราชประสิทธิคุณ (ทิม ยสทินฺโน) ในขณะที่มีสมณศักดิ์ที่พระครูวินัยสาร(ทิม ยสทินฺโน) เจ้าคณะอำเภอเมืองสุโขทัย ต่อมาท่านได้เลื่อนขึ้นเป็นรองเจ้าคณะจังหวัดสุโขทัย  เป็นพระอุปัชฌาย์ และมีพระครูสังฆรักเจ๊ก เจ้าอาวาสวัดหัวฝาย เป็นพระกรรมวาจาจารย์ และพระอธิการแป๊ะ เจ้าอาวาสวัดคุ้งยางใหญ่เป็นพระอนุสาวนาจารย์ มีผู้เข้าร่วมอุปสมบทด้วยกันทั้งสิ้น 27 คน เข้าโบสถ์เวลาเช้ามืด ได้นามฉายา อมโร
ศูนย์กลางศรัทธา
หลวงพ่อห้อม อมโร เป็นศูนย์กลางศรัทธาของจังหวัดสุโขทัย ในวงกว้าง ด้วยการที่มีศิษย์ได้นิมนต์ท่านไปสร้างวัดในหลาย ๆ แห่ง อาทิ วัดอมราวาส หรือวัดศูนย์ ตั้งอยู่ที่หมู่ 5 ในเขตตำบลบ้านเกิดของท่าน หรือวัดคลองตะเคียน    อันเป็นวัดบ้านเกิดของท่าน หลวงพ่อห้อมได้ไปริเริมสร้างวัด จนกระทั่งกลายเป็นศูนย์กลางของชุมชนหมู่ 6 ตำบลบ้านสวน  พร้อมส่งพระปลัดทองดี มหาวีโร (พระครูสุพัฒนพิธาน)  ด้วยความที่ท่านเป็นพระสงฆ์ด้านการปกครอง เป็นพระภิกษุนักพัฒนา รวมไปถึงส่งเสริมการพัฒนาวัดในหลายๆ  แห่ง เช่น วัดอมราวาส จึงทำให้ท่านเป็นที่เคารพนับถือในวงกว้าง
สมณศักดิ์
พระครูศุขวโรทัย (ห้อม อมโร)
ดำรงตำแหน่งเจ้าคณะอำเภอเมืองสุโขทัย
ดำรงตำแหน่งรองเจ้าคณะจังหวัดสุโขทัย
5 ธันวาคม พ.ศ. 2519 เป็น พระราชาคณะชั้นสามัญ ที่ พระสุขวโรทัย
พ.ศ. 2529 ดำรงตำแหน่งเจ้าคณะจังหวัดสุโขทัย
5 ธันวาคม พ.ศ. 2539 เป็น พระราชาคณะชั้นราช ที่ พระราชพฤฒาจารย์
มรณภาพ
มรณภาพ	6 มิถุนายน พ.ศ. 2541 ได้มีการบำเพ็ญกุศลศพอย่างต่อเนื่อง และเก็บสรีรสังขารของพระเดชพระคุณท่านไว้ ณ ศาลาการเปรียญ วัดคูหาสุวรรณ จังหวัดสุโขทัย จนกระทั่งปัจจุบัน
ศิษย์อุปัชฌาย์จารย์ในหลวงพ่อห้อม
พระครูสุพัฒนพิธาน (ทองดี มหาวีโร) อดีตเจ้าอาวาสวัดคลองตะเคียน จังหวัดสุโขทัย
พระครูสุวิมลศีลขันธ์ (เรียน สิรินธโร) อดีตผู้ช่วยเจ้าอาวาสวัดคูหาสุวรรณ จังหวัดสุโขทัย
พระครูสุธรรมไพโรจน์ (ชาญณรงค์ โชติธมฺโม) อดีตเจ้าอาวาสวัดอมราวาส อดีตเลขานุการเจ้าคณะจังหวัดสุโขทัย (พระราชพฤฒาจารย์ ห้อม อมโร) ๒๕๒๙	๒๕๔๑
พระครูวิบูลศุกภิจ (ลมูล อํสุธโร) เจ้าอาวาสวัดคูหาสุวรรณ จังหวัดสุโขทัย
พระครูสุขุมธรรมวิจิตร (สุรศักดิ์ ปญฺญาวโร) เจ้าอาวาสวัดศรีสังวร จังหวัดสุโขทัย
พระโสภณธรรมวงศ์ ดร. (วศก ปญฺญาอกฺโข) เจ้าอาวาสวัดอินทรวิหาร พระอารามหลวงชั้นสามัญ กทม
แม่น้ำตาปตี
แม่น้ำตาปตี (ताप्ती; तापी, તાપ્તી) หรือชื่อดั้งเดิม แม่น้ำตาปี (तापी) เป็นแม่น้ำที่อยู่ทางตอนกลางของประเทศอินเดีย เป็นหนึ่งในแม่น้ำสายสำคัญของประเทศอินเดีย มีความยาวประมาณ 724 กิโลเมตร มีต้นกำเนิดจากหุบเขาทางตอนใต้ของรัฐมัธยประเทศ ไหลไปทางตะวันตกและไหลลงทะเลอาหรับ ใกล้เมืองสุรัตในรัฐคุชราต
ไอ้หนุ่มพันมือ ตอน 2
เนื้อเรื่องย่อ
ในเรื่องนี้ เฉินหลงรับบทเป็นลูกศิษย์วัดเส้าหลินที่เป็นตัวตลกและถูกดูถูกจากเพื่อนร่วมสำนักอยู่เสมอ แต่แล้วโชคชะตาทำให้เขากลายเป็นยอดฝีมือ เมื่อเขาได้พบตำราสุดยอดเคล็ดวิชาที่หายไปจากยุทธภพมานานกว่า 100 ปีโดยบังเอิญ และได้ฝึกวิชาจากผี 5 ตนที่เป็นผู้พิทักษ์ตำรานี้
เราะญับ
เราะญับ (رَجَب) เป็นชื่อของเดือนที่ 7 ของปฏิทินฮิจเราะห์
เราะญับในความเชื่อของอิสลาม
เราะญับ เป็นชื่อแม่น้ำสายหนึ่งในสวรรค์ ลำน้ำของมันขาวดุจดังน้ำนมและมีรสหวานกว่าน้ำผึ้ง ใครก็ตามที่ถือศีลอดในเดือนนี้เพียงหนึ่งวัน เขาก็จะได้ดื่มน้ำในแม่น้ำนี้
เดือนเราะญับเป็นเดือนที่ประเสริฐยิ่ง ได้มีรายงานกล่าวถึงความประเสริฐของเดือนนี้ไว้อย่างมากมาย ซึ่งท่านรอซูล (ศ) ได้กล่าวว่า "เดือนเราะญับเป็นเดือนที่ยิ่งใหญ่เดือนหนึ่ง อัลลอฮ์ ทรงห้ามไม่ให้ทำฮะรอมในเดือนนี้ ห้ามการทำสงคราม ห้ามการฆ่ากัน แม้ว่าผู้ที่ถูกฆ่าจะเป็นกาฟิรก็ตาม เราะญับเป็นเดือนของอัลลอฮ์ ชะอ์บานเป็นเดือนของฉัน เราะมะฎอนเป็นเดือนของประชาชาติ ใครก็ตามที่เขาได้ถือศีลอด 1 วัน ในเดือนเราะญับก็เท่ากับเขาได้ทำความปลื้มปิติอย่างใหญ่หลวงแด่อัลลอฮ์ พระองค์จะทำให้เขาพ้นจากไฟนรก ประตูนรกทุกบานจะถูกปิด"
ท่านอิหม่ามญะอ์ฟัร อัศศอดิก (อ) รายงานว่า "ท่านรอซูล (ศ) ได้กล่าวไว้ว่า เดือนเราะญับเป็นเดือนแห่งการขออภัยโทษของอุมมะฮ์ของฉัน ดังนั้นในเดือนเราะญับญับนี้จะเร่งรีบในการขออภัยโทษเถิด พระองค์จะทรงยอมรับการขออภัยของเขา และเดือนเราะญับนี้ถูกเรียกว่า เราะญับ เพราะว่าในเดือนนี้อัลลอฮ์ทรงประทานความเมตตาอย่างมากแก่ประชาชาติของฉัน
Semnoderidae
Semnoderidae เป็นวงศ์ของ Worm ที่อยู่ในชั้น Cyclorhagida
สกุลในวงศ์นี้ ได้แก่:
ยุทธการที่รอสตอฟ (ค.ศ. 1941)
ยุทธการที่รอสตอฟ (ค.ศ. 1941) เป็นการสู้รบบนแนวรบด้านตะวันออกในสงครามโลกครั้งที่สอง การสู้รบกันในบริเวณรอบๆรอสตอฟ-ออน-ดอน (Rostov-on-Don) ระหว่างฝ่ายเยอรมัน กองทัพกลุ่มใต้ ภายใต้บัญชาการของนายพลแกร์ด ฟอน รุนด์ชเตดท์และฝ่ายโซเวียต แนวรบใต้ ภายใต้บัญชาการของนายพล Yakov Timofeyevich Cherevichenko.
ภายหลังจากบังคับให้พวกเขาข้ามแม่น้ำ Mius เมื่อวันที่ 17 พฤศจิกายน เยอรมันได้จับกุมทหารโซเวียตได้ 10,000 นายและยึดรอสตอฟเมื่อวันที่  21 พฤศจิกายน หกวันต่อมา แนวรบใต้ซึ่งได้รับการเสริมกำลังกับกองทัพที่ 37 ได้โจมตีตอบโต้กลับจากทางเหนือและข่มขู่ว่าจะโอบล้อมกองทัพเหล่ายานยนต์ที่สามของเยอรมัน รุนด์ชเตดท์ได้ออกคำสั่งให้ล่าถอยไปยังแนว Mius จากรอสตอฟเพื่อป้องกันการถูกโอบล้อม ซึ่งได้ทำให้ฮิตเลอร์ต้องปลดเขาออกจากตำแหน่งทันที ผู้สืบทอดต่อจากรุนด์ชเตดท์ วัลเทอร์ ฟอน ไรเชอเนาได้ยืนยันคำสั่งล่าถอยด้วยการสนับสนุนของผู้บัญชาการของกองบัญชาการสูงสุดกองทัพบกเยอรมัน ฟรันซ์ ฮัลเดอร์ (Franz Halder) และฮิตเลอร์รู้สึกไม่พอใจ กองทัพแดงก็ได้ยึดรอสตอฟกลับคืน เมื่อวันที่ 28 พฤศจิกายน  เป็นประสบความสำเร็จครั้งแรกและสำคัญของการโจมตีตอบโต้กลับในสงครามของโซเวียต
สารวัตรใหญ่
สารวัตรใหญ่ เป็นนวนิยายจากการประพันธ์ของ พล.ต.อ.วสิษฐ เดชกุญชร โดยเป็นนวนิยายลงเป็นตอนในนิตยสารมติชนสุดสัปดาห์ ในเดือนตุลาคม พ.ศ. 2532 และพิมพ์รวมเล่มโดย สำนักพิมพ์มติชน ถูกสร้างเป็นละครทาง ช่อง 7 มาแล้ว 2 ครั้ง
การสร้างเป็นละครโทรทัศน์
สารวัตรใหญ่ถูกสร้างเป็นละครโทรทัศน์ครั้งแรกเมื่อปี พ.ศ. 2537 ผลิตโดยบริษัท กันตนา จำกัด บทโทรทัศน์โดย วิลาสิณี กำกับการแสดงโดย นิรัตติศัย กัลย์จาฤก นำแสดงโดย ลิขิต เอกมงคล, มนฤดี ยมาภัย, ยุทธพิชัย ชาญเลขา, สุภาภรณ์ คำนวณศิลป์, สิรคุปต์ เมทะนี, ดามพ์ ดัสกร, มานพ อัศวเทพ, รณ ฤทธิชัย, ศักราช ฤกษ์ธำรงค์, อธิวัฒน์ สนิทวงศ์ ณ อยุธยา, เวนย์ ฟอลโคเนอร์ โดยเริ่มออกอากาศตอนแรกวันที่ 11 พฤษภาคม - 6 กรกฎาคม พ.ศ. 2537 ต่อจากละคร สะพานข้ามดาว แต่ฉบับนี้ออกฉายไม่จบ คมชัดลึก กล่าวว่า เนื่องจากละครถูกแบน
เนื้อเรื่อง
พ.ต.ต. ใหญ่ เวโรจน์ เป็นอดีตตำรวจตระเวนชายแดน (ตชด.) ที่ถูกย้ายไปปฏิบัติหน้าที่สารวัตรใหญ่ ที่ สภ.อ. พระลาน จังหวัดพระกำแพง ในเริ่มแรก ใหญ่ไม่แน่ใจว่าตนจะปฏิบัติหน้าที่นี้ได้หรือไม่ เพราะเคยแต่ทำงานด้านปราบปรามผู้ก่อการร้ายมาตลอด ในวันแรกที่ย้ายไป เขาก็ได้พบกับการทำหน้าที่ของตำรวจที่นั่นแล้ว และพบว่ามันเป็นพื้นที่ ๆ สกปรก เต็มไปด้วยอาชญากรรม การคอรัปชั่น ตำรวจก็ไม่เอาใจใส่ต่อการปฏิบัติหน้าที่ โดยมี ว่าที่ ร.ต.ต. พิทยาธร นายตำรวจหนุ่มจบใหม่เฝ้าดูอยู่และหวังให้ใหญ่เป็นแบบอย่าง
จึงเป็นหน้าที่ของใหญ่ เวโรจน์ นายตำรวจน้ำดีที่มีอุดมคติ ผู้ที่จะมาทำหน้าที่สารวัตรใหญ่ที่นี่จะต้องเอาชนะและเปลี่ยนแปลงพื้นที่นี้ให้เป็นพื้นที่ที่ดีให้ได้
อัซรีนัซ มัซฮาร์
อัซรีนัซ มัซฮาร์ บินตี ฮากิม มัซฮาร์ (Azrinaz Mazhar binti Hakim Mazhar; เกิด 23 กันยายน พ.ศ. 2522) หรือชื่อในอดีต เจ้าหญิงอัซรีนัซ มัซฮาร์ พระชายาฯ เป็นอดีตผู้ประกาศข่าวชาวมาเลเซีย และอดีตพระชายาคนที่สามของสุลต่านฮัสซานัล บลกียะฮ์ สุลต่านแห่งบรูไน ต่อมาถูกถอดจากอิสริยยศทั้งหมดหลังการหย่า
ประวัติ
อัซรีนัซ มัซฮาร์ หรือชื่อเล่นว่า นัซ เกิดเมื่อวันที่ 23 กันยายน พ.ศ. 2522 ที่กัวลาลัมเปอร์ ประเทศมาเลเซีย เป็นบุตรคนที่สองของฮากิม มัซฮาร์ กับเฟาซียะฮ์ อับดุลละฮ์ สำเร็จการศึกษาจากสถาบันมีเดียอินเตอร์กราฟมาเลเซีย สาขาวิทยุกระจายเสียง
เธอมีชื่อเสียงจากการเป็นผู้ประกาศข่าวในสถานีโทรทัศน์ TV3 ของประเทศมาเลเซีย จนเธอได้รับรางวัลนักข่าวที่มีศักยภาพมากที่สุดของ TV3 ใน พ.ศ. 2543 และได้รับรางวัลศิษย์เก่าดีเด่นจากสถาบันมีเดียอินเตอร์กราฟใน พ.ศ. 2545 และเธอได้ลาออกจากการทำงานเมื่อวันที่ 3 พฤษภาคม พ.ศ. 2548 โดยได้ทิ้งท้ายไว้ว่า "ดิฉันต้องการก้าวเดินออกไปเผชิญสิ่งใหม่ ๆ"
ชีวิตส่วนตัว
ความสัมพันธ์ของเธอกับสุลต่านบรูไนยุติลงเมื่อวันที่ 17 มิถุนายน พ.ศ. 2553 ซึ่งมีการประกาศออกทางโทรทัศน์ในช่องเรดิโอเทเลวิชันบรูไน ซึ่งในประกาศดังกล่าวได้กล่าวถึงการถอนพระอิสริยยศ และเครื่องราชอิสริยาภรณ์ทั้งหมดของเธอ ส่วนเหตุผลนั้น เป็น "เหตุผลพิเศษ" ที่ไม่มีการเปิดเผยรายละเอียดแต่อย่างใด ซึ่งก่อนหน้านี้สุลต่านฮัสซานัลทรงหย่ากับพระชายาองค์ที่สองคือ มาเรียม อับดุล อาซิซ อดีตพนักงานต้อนรับบนเครื่องบิน เมื่อ พ.ศ. 2546
อัซรีนัซสมรสใหม่กับไฟรซ คาน อับดุล ฮามิด (Fairos Khan Abdul Hamid) เมื่อวันที่ 1 พฤษภาคม พ.ศ. 2561 แขกรับเชิญในงานมีเพียงสมาชิกครอบครัว มิตรสนิท และบุคคลที่ญาติเชิญมาเท่านั้น ทั้งสองมีบุตรด้วยกันสองคน คือ อารีซียา มาลายีคา (Areesya Malaykha; เกิด 15 กันยายน พ.ศ. 2562) และอาทีรา เมดีนะฮ์ (Atheera Medinah; เกิด 26 มีนาคม พ.ศ. 2564)
อ้างอิง
1979
แมนดารินแอร์ไลน์
แมนดารินแอร์ไลน์ (華信航空; pinyin: Huáxìn Hángkōng) เป็นสายการบินของประเทศสาธารณรัฐจีน เป็นบริษัทลูกของสายการบินไชน่าแอร์ไลน์ ให้บริการโดยเครื่องเช่าเหมาลำ มีฐานการบินหลักที่ท่าอากาศยานนานาชาติไต้หวันเถาหยวน
มีอายัม
มีอายัม (mie ayam, mi ayam) หรือ บักมีอายัม (bakmi ayam; ) เป็นอาหารหลักที่มีอยู่ทั่วไปในประเทศอินโดนีเซีย ตัวเส้นบะหมี่สีเหลืองทำจากข้าวสาลี โรยหน้าด้วยเนื้อไก่ปรุงรสหั่นเต๋า อันเป็นอาหารที่ได้รับอิทธิพลมาจากอาหารจีน  มีอายัมเป็นที่รู้จักในฐานะอาหารจีนที่ได้รับความนิยมมากในประเทศอินโดนีเซีย มีวางจำหน่ายในร้านค้าหลายระดับ ตั้งแต่ร้านค้ารถเข็น ร้านค้าข้างถนน ในร้านค้าขนาดน้อยที่เรียกว่าวารุง หรือแม้แต่ในภัตตาคาร
การเตรียมอาหารและการเสิร์ฟ
นำเส้นบะหมี่ไปลวกให้สุก จากนั้นนำเส้นไปตีกับน้ำมันเจียว ซีอิ๊ว และกระเทียม น้ำมันที่ใช้อาจเป็นน้ำมันพืชหรือน้ำมันจากไก่หรือน้ำมันหมูก็ได้ เพื่อให้เส้นไม่ติดกัน แต่ประชากรส่วนใหญ่เป็นมุสลิม จึงนิยมใช้น้ำมันไก่มากกว่า โดยน้ำมันไก่จะนำไปปรุงรสด้วยเครื่องเทศ ได้แก่ กานพลู พริกไทยขาว ขิง และผักชี จากนั้นโรยหน้าด้วยเนื้อไก่ปรุงรสหั่นเต๋า บางแห่งอาจใส่เห็ดลงไปด้วย ต้นหอมสับ ผักกาดจีนลวก เกี๊ยว (ทอดกรอบหรือต้ม) และบักโซ โดยจะเสิร์ฟพร้อมกับน้ำซุปไก่แยกต่างหาก
นอกจากนี้ยังมีส่วนประกอบเพิ่มเติมอีก เช่น ผักกาดดองเค็ม หอมแดงเจียว อาจาดแตงกวากับพริก ซัมบัล และซอสมะเขือเทศ เป็นต้น
แบ่งตามเส้น
นอกจากบะหมี่สีเหลืองแล้ว ยังมีการรับประทานด้วยเส้นอื่น ๆ เช่น บีฮุน (bihun; ตรงกับ หมี่หุ้น ในภาษาไทยถิ่นใต้ หรือ บี๋ฮุ่ง ในภาษาแต้จิ๋ว) คือเส้นหมี่ขาว และ กเวตีเยา (kwetiau) คือเส้นบะหมี่แบน เมื่อเสิร์ฟแทนเส้นบะหมี่สีเหลือง ก็จะเรียกว่า กเวตีเยาอายัม หรือ บีฮุนอายัม โดยยังใช้วัตถุดิบเดียวกันเกือบทั้งหมด ต่างแค่เพียงเส้นเท่านั้น
Polyphenol oxidase
Polyphenol oxidase คือ เอนไซม์ที่เร่งปฏิกิริยาออกซิเดชันของสารประกอบฟีนอลกับออกซิเจนจนได้เป็นสีซึ่งมีชื่อสามัญเช่น Tyrosinase, Polyphenolase, Catechol oxidase เป็นต้น ชื่อเหล่านี้เรียกตามSubstrate ในการเกิดปฏิกิริยาจะทำให้เกิดสีน้ำตาล ดังนั้นจึงนำมาใช้ในการบ่มชา กาแฟ เพื่อให้เกิดสีน้ำตาล อีกทั้งใช้ในการดูคุณภาพของผักและผลไม้ กล่าวคือถ้าผลไม้มีสีน้ำตาลนั่นก็แสดงว่ามีรอยช้ำ หรือ บาดแผลเกิดขึ้น ซึ่งในผักผลไม้บางชนิดจะเกิดปฏิกิริยาทันที ถ้าสีเข้มมากก็แสดงว่ามีการเกิดรอยช้ำมาก
วัดท่าพุราษฏร์บำรุง
วัดท่าพุราษฏร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลด่านมะขามเตี้ย อำเภอด่านมะขามเตี้ย จังหวัดกาญจนบุรี
วัดท่าพุราษฏร์บำรุงตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2548 ต่อมาในสมัยพระครูปลัด ประสิทธิ์ รตินฺธโร ดำรงตำแหน่งเป็นเจ้าอาวาส ท่านมีความประสงค์จัดตั้งศูนย์สงเคราะห์บำบัดฟื้นฟูสมรรถภาพผู้ติดยาเสพติด จนกระทรวงสาธารณสุขประกาศตั้ง ศูนย์สงเคราะห์และฟื้นฟูวัดท่าพุราษฏร์บำรุง เมื่อวันที่ 26 กรกฎาคม พ.ศ. 2555 โดยมีเงื่อนไขว่าให้รับผู้บำบัดยาเสพติดได้ 50 คน จัดให้มีพยาบาลหรือเจ้าหน้าที่ด้านสาธารณสุขอย่างน้อย 1 คน ในการดูแลสุขภาพผู้ติดยาเสพติดอย่างน้อยสัปดาห์ละ 5 วัน วันละ อย่างน้อย 2 ชั่วโมง
ศูนย์สงเคราะห์และฟื้นฟูประกอบด้วยเรือนนอนซึ่งเป็นอาคารชั้นเดียว มีห้องน้ำ 2 ห้อง ผู้ที่บำบัดต้องเสียเงินค่าใช้จ่ายในการบำบัด แต่หากผู้เข้ารับการบำบัดรายใดไม่อยากอยู่ในเรือนนอน ยินยอมบวชเป็นพระสงฆ์จะจำวัดแยกออกจากผู้บำบัด ต่อมา พ.ศ. 2564 มีการร้องเรียนศูนย์ฯ แห่งนี้ว่าไม่ตรงตามหลักเกณฑ์มาตรฐานที่กระทรวงสาธารณสุขกำหนด อีกทั้งเจ้าอาวาสที่เป็นผู้อำนวยการศูนย์มรณภาพ สาธารณสุขจังหวัดจึงสั่งปิดศูนย์
อายานะ ทาเกตัตสึ
อายานะ ทาเกตัตสึ เป็นนักพากย์หญิงชาวญี่ปุ่น จากจังหวัดไซตามะ ประเทศญี่ปุ่น อดีตเคยสังกัดนักพากย์ค่าย I'm Enterprise ต่อมาได้ย้ายมาอยู่สังกัดค่าย Assemble Heart เมื่อพฤษภาคม 2012 เช่นเดียวกับ โยโกะ ฮิกาซะ เธอได้เข้าเรียนที่โรงเรียนฝึกนักพากย์ที่ นิฮนนาร์เรชันเอ็นงิเก็งกีวโจะ (Nihon Narration Engi Kenkyūjo) เธอมักจะพากย์ตัวละครที่มีลักษณะซึนเดเระ ในปี 2013 ได้ เธอตั้งวงดูโอชื่อ petit milady ร่วมกับ ยูกิ อาโออิ สังกัดค่าย ยูนิเวอร์ซัลมิวสิคเจแปน
ในวันที่ 23 มิถุนายน 2562 เธอประกาศว่าได้สมรสกับยูกิ คาจิ ซึ่งเป็นนักพากย์การ์ตูนเช่นกัน
เพลงในอนิเมะ
เนื่องจากที่เธอได้พากย์เสียงของ นากาโนะ อาสึสะ ในเรื่อง เค-อง! ทำให้เธอเป็นหนึ่งในสมาชิกของวง "เวลาน้ำชาหลังเลิกเรียน" มีผลงานเพลงทั้งหมดเจ็ดซิงเกิล และ หนึ่งอัลบั้ม
อำเภอสามชุก
สามชุก เป็นอำเภอหนึ่งของจังหวัดสุพรรณบุรี ซึ่งเป็นอำเภอที่เก่าแก่และมีความสำคัญแห่งหนึ่งในประวัติศาสตร์ไทย
ที่ตั้งและอาณาเขต
อำเภอสามชุกมีอาณาเขตติดต่อกับเขตการปกครองข้างเคียงดังนี้
ประวัติ
นักประวัติศาสตร์ท้องถิ่นบางท่าน กล่าวว่า ในอดีตมีการรวมตัวของชุมชนที่บริเวณท่ายาง กับสามชุก ก่อนจะขยับขยายมาที่สามเพ็งหรือสำเพ็ง(บริเวณตลาดสามชุกในปัจจุบัน) ส่วนชื่อของสามชุกนั้นประการหนึ่งสันนิษฐานว่า ลากเสียงมาจากคำว่า "สำชุก" ซึ่ง "ส่ำ" หรือ "สำ" เป็นภาษาแต่โบราณ ใช้เรียก สถานที่ พวก หมู่ เหล่า อยู่รวมกัน ส่วน "ชุก" นั้นก็คือจำนวนมาก ดังนั้น "สำชุก" หรือ "สามชุก" จึงหมายถึง ชุมชน หมู่บ้าน ที่ตั้งอยู่รวมกันเป็นจำนวนมาก ด้วยเป็นดินแดนท่า ปากป่า ลำน้ำ ที่สำคัญมาแต่โบราณ โดยอาจจะมากด้วยกลุ่มชน ตระกูล บ้าน หรือใด ๆ ที่ชุก กระจุกตัวอยู่บริเวณนี้ ซึ่งมีข้อสังเกตอย่างเดียวกับการเรียกชื่อหมู่บ้านตามลักษณะของชุมชนหรือภูมิประเทศอันขึ้นต้นด้วยคำว่า ทับ ตรอก ชุม ค่าย ท่า หนอง ดอน บาง เป็นต้น  นอกจากนี้ยังปรากฏชื่อหมู่บ้านในท้องถิ่นสุพรรณบุรีเรียกว่า "สาม, สำ" เช่นเดียวกัน อาทิ สามจุ่น สามนาก สามทอง สามเอก สามหน่อ สามขนอน (สำขนอน) สำปะร้า สำปะซิว (สำปะทิว) สำเพ็ง (สามเพ็ง)
เมื่อปี พ.ศ. 2437 ทางราชการได้ตั้งอำเภอมีชื่อว่า อำเภอนางบวช และบ้านสามชุก มีสถานะเป็นตำบล ๆ หนึ่งขึ้นอยู่กับอำเภอนางบวช ครั้นถึงปี พ.ศ. 2454 ได้มีการเสนอขอจัดตั้งอำเภอขึ้นอีกแห่งหนึ่งแยกจากอำเภอนางบวช ในบริเวณหมู่บ้านเขาพระ โดยใช้ชื่อว่า อำเภอเดิมบาง จึงทำให้ต้องย้ายที่ว่าการอำเภอนางบวชซึ่งขณะนั้นตั้งอยู่ในพื้นที่ของอำเภอที่ตั้งขึ้นใหม่ (อำเภอเดิมบาง) ลงมาอยู่บริเวณหมู่บ้านสามเพ็ง ในพื้นที่ตำบลสามชุก กระทั่งปี พ.ศ. 2482 จึงได้มีการเปลี่ยนชื่อจากอำเภอนางบวชเป็น อำเภอสามชุก เพื่อไม่ให้เกิดการสับสนกับอดีต และให้สอดคล้องกับชื่อตำบลที่ที่ว่าการอำเภอตั้งอยู่
การปกครองส่วนภูมิภาค
อำเภอสามชุกแบ่งพื้นที่การปกครองออกเป็น 7 ตำบล 68 หมู่บ้าน
การปกครองส่วนท้องถิ่น
ท้องที่อำเภอสามชุกประกอบด้วยองค์กรปกครองส่วนท้องถิ่น 7 แห่ง ได้แก่
ขั้นตอนวิธีการผลักดัน - ติดป้ายใหม่
ขั้นตอนวิธีการผลักดัน - ติดป้ายใหม่ (Push–relabel maximum flow algorithm) เป็นหนึ่งในกลไกที่มีประสิทธิภาพมากที่สุดเพื่อคำนวณการไหลสูงสุด
ขั้นตอนวิธี
กำหนดให้การไหลของเครือข่าย G(V,E) ที่มีความจุจากปม u ไปยัง ปม v ให้เป็น c(u,v), เราต้องการหาปริมาณการไหลสูงสุดจากจุดเริ่มต้นที่ปม s ไปยังจุดสิ้นสุดที่ปม t ภายในเครือข่าย โดยใช้การดำเนินการ 2 อย่าง คือ การผลักดัน และ การติดป้ายใหม่ ดังนี้
ในแต่ละขึ้นตอนของขั้นตอนวิธีนั้น จะทำการไหลก่อนล่วงหน้า เพื่อให้ผลคำนวณเป็นไปตามที่เราต้องการ ดังนี้ ขอให้สังเกตว่าเงื่อนไขที่ทำการไหลก่อนล่วงหน้านี้ เป็นการผ่อนคลายจากสภาพที่สอดคล้องกันสำหรับ กฎการไหล ในเครือข่ายของการไหลปกติ เราสังเกตเห็นว่าเส้นทางที่ยาวมากที่สุดที่เป็นไปได้จากปม s ไปปม t คือ ขนาดของปม | V | ดังนั้นเป็นไปได้ที่จะกำหนดความสูงให้กับปม ตามกฎของการไหล ดังนี้ height(s) = | V | และ height(t) = 0 และถ้าค่าการไหลจากปม u ไปปม v นั้นเป็นบวก คือ height(u) > height(v) เราจะปรับความสูงของปม เหมือนกับการไหลของน้ำที่ไหลลงพื้น ความสูงของปม ( ยกเว้นปม s และปม t ) จะถูกปรับ และการไหลจะถูกส่งระหว่างปมจนกระทั่งถึงปม t จากนั้นเราจะทำการเพิ่มความสูงของปมที่อยู่ภายในจนกระทั่งทุกปมในเครือข่ายที่ไม่ถึงปม t มีการไหลย้อนกลับไปสู่ปม s ปมสามารถทำให้ความสูงถึง 2| V | − 1 ก่อนที่จะเสร็จสมบูรณ์ คือ ความยาวสูงสุดที่เป็นไปได้ของเส้นทางที่กลับมาที่ปม s รวมปม t ด้วย ยาวเท่ากับ | V | − 1 และมี height(s) = | V |, height(t) = 0
การผลักดัน
การผลักดันจากปม u ไปปม v ซึ่งหมายถึงการส่งส่วนหนึ่งของการไหลที่เกินจากปม u ไปปม v โดยทั้ง 3 เงื่อนไขข้างล่างนี้ต้องเป็นจริงจึงจะเกิดการผลักดัน เราจะส่งปริมาณการไหลเท่ากับ min( excess(u), c(u,v) − f(u,v) )
การติดป้ายใหม่
ทำการติดป้ายใหม่บนปม u ที่เพิ่มขึ้นจนกว่าจะมีความสูงอย่างน้อย 1 ปมที่มีความจุที่มีค่าเป็นจำนวนบวก โดยมีเงื่อนไขของการติดป้ายใหม่ดังนี้ เมื่อทำการติดป้ายใหม่นั้น เราจะทำการกำหนดให้ height(u) เป็นค่าที่น้อยที่สุด ดังที่ว่า height(u) > height(v) สำหรับบางปม v ที่ c(u,v) − f(u,v) > 0
ขั้นตอนวิธีการผลักดัน - ติดป้ายใหม่
โดยทั่วไปมีรูปแบบดังต่อไปนี้ เวลาการทำงานสำหรับขั้นตอนวิธีนี้อยู่ในรูปทั่วไป O(V2E) (อาร์กิวเมนต์ละเว้น)
การติดป้ายใหม่ทางด้านหน้า
การติดป้ายด้านหน้าบนปม u ทำได้ดังนี้ ต้องทราบว่าตอนติดป้ายใหม่ครั้งล่าสุดนั้นเราได้ลองปมใดไปบ้าง
ขั้นตอนวิธีการติดป้ายใหม่ทางด้านหน้า โดยใช้การช่วยค้นหาแบบเข้ามาก่อนออกก่อน
โดยมีลำดับการผลักดัน และ ติดป้ายใหม่ ดังนี้ เวลาในการทำงานของการติดป้ายใหม่ทางด้านหน้า เป็น O(V3)
หลี่ ชูฝู
หลี่ ชูฝู เกิดเมื่อวันที่ 25 มิถุนายน ค.ศ. 1963 เป็นนักธุรกิจชาวจีน ประธานบริษัทเจ้อเจียง จี๋ลี่ โฮลดิ้งและวอลโว่คาร์ ผู้ผลิตรถยนต์รายใหญ่ของจีนและของโลก
ประวัติ
หลี่เกิดที่เมืองไถโจว มณฑลเจ้อเจียง ประเทศจีนในปี ค.ศ. 1963 จบการศึกษาระดับปริญญาโทจากมหาวิทยาลัยยานซาน
เมื่อวันที่ 28 มีนาคม ค.ศ. 2010 จี๋ลี่ได้เข้าซื้อกิจการของวอลโว่คาร์จากบริษัทฟอร์ดมอเตอร์เป็นมูลค่า 1.8 พันล้านดอลลาร์สหรัฐ นับเป็นการซื้อกิจการรถยนต์ต่างชาติที่ใหญ่ที่สุดของบริษัทจีน
นิตยสารฟอบส์เปิดเผยว่า หลี่มีมูลค่าทรัพย์สินสุทธิ 14.3 พันล้านดอลลาร์สหรัฐในเดือนกุมภาพันธ์ ค.ศ. 2019 เป็นบุคคลที่ร่ำรวยที่สุดคนหนึ่งของจีน ปัจจุบันหลี่อาศัยอยู่ที่เมืองหางโจว เมืองหลวงของมณฑลเจ้อเจียง
โรเมโอและจูเลียต (โปรโคเฟียฟ)
โรเมโอและจูเลียต โอปุส 64 (Romeo and Juliet; Ромео и Джульетта, Op. 64) เป็นบัลเลต์ประกอบดนตรีโดยเซียร์เกย์ โปรโคเฟียฟ คีตกวีชาวรัสเซีย ดัดแปลงจากบทละครโศกนาฏกรรมเรื่องโรเมโอและจูเลียตของวิลเลียม เชกสเปียร์  เป็นบัลเลต์เรื่องหนึ่งที่ประสบความสำเร็จ ต่อมาโปรโกเฟียฟให้ตัดทอนดนตรีที่ประพันธ์ ออกมาเป็นสวีตสามชุดสำหรับบรรเลงด้วยวงออร์เคสตรา และเปียโน
โปรโกเฟียฟเริ่มประพันธ์บัลเลต์ชิ้นนี้จากคำแนะนำของ เอเดรียน ปิโอทรอฟสกี และเซอร์เก แรดลอฟ สำหรับจัดแสดงโดยคณะคิรอฟบัลเลต์ แล้วเสร็จเมื่อเดือนกันยายน ค.ศ. 1935 บัลเลต์ฉบับดั้งเดิมมีตอนจบแบบสุขนาฏกรรม สร้างความไม่พอใจให้กับนักแสดง และยืนยันให้เปลี่ยนตอนจบเป็นโศกนาฏกรรมเหมือนในบทประพันธ์ต้นฉบับ จัดแสดงรอบปฐมทัศน์ที่โรงละคร Mahen Theatre เชโกสโลวาเกีย เมื่อวันที่ 30 ธันวาคม ค.ศ. 1938
บัลเลต์ชุดนี้มีท่อนดนตรีที่ได้รับความนิยม มาจากองก์ที่ 1 ฉากที่ 2 มีชื่อเรียกว่า "มอนตะคิวและคาปุเล็ต" (Montagues and Capulets)  บางครั้งรู้จักในชื่อว่า "Dance of the Knights"  มีทำนองที่ให้บรรยากาศมืดหม่น มีผู้นิยมนำไปใช้ประกอบภาพยนตร์โดยสื่อความหมายถึงสหภาพโซเวียต  เคยถูกนำในประกอบภาพยนตร์เรื่อง คาลิกูลา (1979) ของตินโต บราส และใช้เป็นเพลงธีมในสนามเหย้าของสโมสรฟุตบอลซันเดอร์แลนด์
เหตุการณ์โจมตีเรือประมงไต้หวันโดยหน่วยยามฝั่งฟิลิปปินส์
เหตุการณ์โจมตีเรือประมงไต้หวันโดยหน่วยยามฝั่งฟิลิปปินส์ หรือเป็นที่รู้จักคือเหตุการณ์การโจมตีเรือกวังต้าซิ่งหมายเลขที่ 28  เมื่อวันที่ 9 พฤษภาคม พ.ศ. 2556 ณ ช่องแคบบาลินตัง ซึ่งเป็นเขตเศรษฐกิจทับซ้อนระหว่างสองประเทศ โดยเรือหน่วยยามฝั่งฟิลิปปินส์ (รหัสเรือ MCS-3001) ได้ยิงโจมตีเรือประมงสัญชาติไต้หวัน (เรือกวังต้าหมิงหมายเลขที่ 28) จนทำให้ชาวประมงชื่อหง สวือเฉิงเสียชีวิต
ท้าวความ
เนื่องจากช่องแคบปาซวื่อเป็นน่านน้ำร่วมระหว่างไต้หวันกับฟิลิปปินส์และเป็นแหล่งจับปลาทูน่าขนาดใหญ่ โดยแต่เดิมการประมงส่วนใหญ่นั้นเป็นของไต้หวัน จนกระทั่งปีล่าสุดชาวฟิลิปปินส์ก็ได้มีการทำประมงด้วยรัฐบาลของฟิลิปปินส์จึงได้เริ่มทำการจับกุมเรือไต้หวันที่เข้ามาละเมิดอาณาเขต
ทั้งที่น่านน้ำนี้เป็นน่านน้ำร่วมระหว่างสองประเทศและอีกทั้งกรณีพิพาททางทะเลระหว่างสองประเทศก็มีอยู่ตลอด แต่รัฐบาลฟิลิปปินส์ก็มีนโยบายมีจีนประเทศเดียวนั่นคือจีนแผ่นดินใหญ่ ไม่ใช่ไตัหวัน จึงทำให้การเจรจาตกลงระหว่างประเทศไม่เป็นรูปเป็นร่าง
ผลลัพธ์
เมื่อวันที่ 9 พฤษภาคม พ.ศ. 2556 เวลาห้านาฬิกาตามเวลาท้องถิ่นเรือประมงกวังต้าซิ่งหมายเลขที่ 28 ได้เข้ามาจับปลาอยู่ในช่องแคบปาซวื่อ (19.83 เหนือ, 123.4 ตะวันออก) และเวลาเก้านาฬิกาสี่สิบห้านาที (19.96 เหนือ, 122.96 ตะวันออก) ได้ถูกโจมตีโดยปืนกลจากเรือลาดตระเวนของฟิลิปปินส์จนกระทั่งนายหง สวือเฉิงถูกยิงเสียชวิต และเวลาบ่ายโมงสี่นาทีเรือลาดตระเวนไต้หวันได้รับรายงานว่าเรือประมงดังกล่าวอยู่ที่ตำแหน่ง (20.12 เหนือ, 123.02 ตะวันออก) โดยรัฐบาลฟิลิปปินส์ได้ประกาศจากบาลินตังว่าบริเวณนี้อยู่ในอาณัติของฟิลิปปินส์ ณ ขณะนั้นเรือลาดตระเวนไต้หวันพบเรือสองลำซึ่งเรือลาดตระเวนของฟิลิปปินส์กำลังพุ่งเข้าไปชนกับเรือประมงดังกล่าวพร้อมกับกำลังยิงสวนมาที่เรือลาดตระเวนของไต้หวัน ซึ่งไม่ทราบสาเหตุการยิงและกล่าวว่าในระยะ 164 ไมล์ทะเลจากอีลูนบีทางตะวันออกเฉียงใต้เป็นน่านน้ำของไต้หวัน โดยรัฐบาลฟิลิปปินส์เองก็ไม่ทราบสาเหตุถึงการยิงโจมตี และยอมรับว่าเจ้าหน้าที่ทำผิดกฎหมายและเป็นการคุกคามเรือจากไต้หวัน ทางเรือลาดตระเวนไต้หวันได้ประกาศว่าหากมีการพบเรือประมงไต้หวันต้องมีการแจ้งก่อน นอกจากนี้ ยังพบเรือจับปลาไต้หวันใกล้ ๆ อีกลำคือ "หมิงเจวิ้งฝูหมายเลขที่ 12" แต่ไม่ได้ถูกโจมตีเหมือนกับเรือกวังต้าซิ่งหมายเลขที่ 28 ถูกไล่ล่ากว่าสามชั่วโมง
เหยื่อ
ผู้ที่เสียชีวิตจากเหตุการณ์คือนายซวือเฉิง แซ่หง อายุ 65 ปี เป็นชาวเกาะหลิวฉิว จังหวัดผิงตง และเสียชีวิตบนเรือดังกล่าว
การสอบสวน
ในช่วงเช้าของวันที่ 11 พฤษภาคม ศพของนายหงจังอยู่กับเรือกวังต้าซิ่งหมายเลขที่ 28 และเรือดังกล่าวได้แล่นกลับไปยังเกาะหลิวฉิว โดยสำนักงานอัยการได้ออกคำสังให้มีการตรวจสอบร่องรอยกระสุนซึ่งพบจำนวนกระสุนทั้งสิ้น 52 รูบนเรือดังกล่าว และสถาบันนิติเวชก็ได้สืบสาเหตุการตายของเหยื่อ แต่ด้วยอุปกรณ์ในท้องถิ่นที่มีอยู่จำกัด ทำให้ศพต้องถูกย้ายไปตรวจสอบที่เกาซวง โดยผลจากชันสูตรศพพบว่าถูกยิงบริเวณคอด้านซ้ายแค่นัดเดียวและโดนหลอดเลือดแดง หลอดลม และหลอดอาหาร
เมแกน ฟอกซ์
แหล่งข้อมูลอื่น
1986
แท็กซี่
แท็กซี่ เป็นการโดยสารสาธารณะประเภทหนึ่งสำหรับผู้โดยสารคนเดียว หรือกลุ่มเล็ก ๆ รถแท็กซี่เป็นยานพาหนะไว้สำหรับว่าจ้างโดยผู้ขับจะส่งผู้โดยสารระหว่างที่หนึ่งไปยังที่หนึ่งตามที่ผู้โดยสารอยากจะไป
แท็กซี่ เป็นคำย่อมาจาก แท็กซี่ แค็บ คิดค้นโดยแฮร์รี่ เอ็น อัลเลน นักธุรกิจชาวนิวยอร์กที่นำเข้ารถแท็กซี่มาจากฝรั่งเศส โดยย่อมาจากคำว่า แท็กซี่มิเตอร์ แค็บ อีกที ส่วนคำว่า cab มาจากคำว่า cabriolet คือรถม้าลากจูง และคำว่า taxi เป็นรากศัพท์ภาษาละตินในยุคกลาง ซึ่งมาจาก คำว่า taxa ที่หมายถึง ภาษีหรือการคิดเงิน และคำว่า meter มาจากภาษากรีกคำว่า metron แปลว่า วัดระยะทาง
ประวัติ
บันทึกแรกที่เกี่ยวกับแท็กซี่มิเตอร์ กล่าวถึงแท็กซี่มิเตอร์ว่าเริ่มมีมาตั้งแต่ยุคคริสตกาล เมื่อประมาณ 2,000 ปีก่อนในอาณาจักรโรมัน เป็นรถม้า โดยที่ล้อของรถม้าจะต่อกับเฟืองเป็นทอด ๆ ไป ทำให้เฟืองทั้งระบบหมุนตามล้อเมื่อรถเคลื่อนที่ และจะทำให้ "เม็ดกลม" ที่คนขับใส่ไว้ในช่องใส่เม็ดกลมถูกปล่อยหล่นลงในถาดท้ายรถหนึ่งเม็ดทุก ๆ ครั้งที่ระยะทางครบรอบที่กำหนด และเมื่อถึงที่หมาย ผู้โดยสารจะจ่ายค่าโดยสารตามจำนวนเม็ดกลมที่หล่นลงมาในถาด หลังจากนั้นคนขับจะเก็บเม็ดกลมกลับเข้าช่องใส่เม็ดกลม รอลูกค้าคนต่อไป
เมื่ออาณาจักรโรมันล่มสลายลง เทคโนโลยีแท็กซี่ที่ใช้มิเตอร์ก็หายไปจากหน้าประวัติศาสตร์นานกว่าพันปี
จนถึงต้นศตวรรษที่ 17 (ค.ศ. 1601 - 1700) มีการใช้รถม้ารับจ้างในการให้บริการในปารีสและลอนดอน โดยมีการควบคุมระเบียบ คุมจำนวนรถ จนในศตวรรษที่ 19 รถม้าเริ่มขนาดใหญ่ขึ้นและมีความเร็วรวมถึงความปลอดภัยแก่ผู้โดยสารมากขึ้น แต่ยังใช้ม้าลาก ซึ่งเรียกว่า รถแฮนซัม แค็บ (Hansom cabs)
ในเมืองนิวยอร์กรถแท็กซี่นำเข้ามาจากฝรั่งเศสโดย แฮร์รี่ เอ็น อัลเลน ผู้ริเริ่มเรียกคำว่า แท็กซี่ เป็นคนแรก และยังพ่นสีรถให้เป็นสีเหลืองเพื่อให้มองเห็นได้ในระยะไกล ซึ่งต่อมาได้กลายเป็นสีแท็กซี่ที่แพร่หลายในสหรัฐอเมริกา
แท็กซี่ประเทศไทย
ในประเทศไทย เริ่มมีแท็กซี่ให้บริการเป็นครั้งแรกใน พ.ศ. 2466 (ค.ศ. 1923) โดยพระยาเทพหัสดิน ร่วมกับ พระยาพิไชยชาญฤทธิ์ เป็นผู้ก่อตั้งบริษัท แท็กซี่สยาม ขึ้นเป็นครั้งแรก โดยมีรถให้บริการ 14 คัน คิดค่าบริการตามไมล์ ไมล์ละ 0.15 บาท (1 ไมล์ = 1.609344 กิโลเมตร) โดยใช้รถยนต์ยี่ห้อออสติน แต่ประสบปัญหาขาดทุน จึงต้องล้มเลิกกิจการไป จนกระทั่ง พ.ศ. 2490 (ค.ศ. 1947) เจ้าของธุรกิจเอกชนบางรายได้มีเริ่มการฟื้นฟูกิจการแท็กซี่ในประเทศไทยขึ้นมาใหม่ โดยในช่วงแรกจะนิยมใช้รถยนต์ยี่ห้อเรโนลต์ ยุคต่อมาก็เปลี่ยนกลับมานิยมยี่ห้อออสติน ตามด้วยรถ ดัทสัน บลูเบิร์ด, และโตโยต้าในที่สุด
อย่างไรก็ตาม ในช่วงนั้น ป้ายทะเบียนของรถประเภทแท็กซี่จะมีราคาแพง (หลักแสนบาท) จึงทำให้ผู้ให้บริการใช้รถยนต์แท็กซี่นานหลายสิบปีจนมีสภาพชำรุดทรุดโทรมเพื่อให้คุ้มทุนค่าป้ายทะเบียน อีกทั้งกฎหมายมิได้บังคับให้รถแท็กซี่มีการติดมิเตอร์ การจ่ายค่าโดยสารจึงเป็นไปตามการต่อรองระหว่างผู้โดยสารและผู้ให้บริการ เมื่อยุคสมัยผ่านไป ในช่วงเวลาหนึ่ง แท็กซี่กลายเป็นสาเหตุหนึ่งของปัญหาจราจร จากการจอดต่อรองราคาดังกล่าว ดังนั้นใน พ.ศ. 2535 (ค.ศ. 1992) จึงเกิดการเปลี่ยนแปลงครั้งใหญ่ โดยมีการออกกฎหมายให้รถแท็กซี่ที่จดทะเบียนใหม่ตั้งแต่ พ.ศ. 2535 เป็นต้นไป ต้องติดมิเตอร์ อีกทั้งกรมการขนส่งทางบกยังได้เปลี่ยนระบบป้ายทะเบียนแท็กซี่ ให้จดทะเบียนได้ในราคาถูกลงจากเดิม (หลักพันบาท) แต่จำกัดอายุของรถแท็กซี่ไว้มิให้เกิน 12 ปี หากเกินจากนี้จะต้องปลดประจำการไม่สามารถเป็นรถแท็กซี่ได้อีก และยังได้สั่งให้เปลี่ยนสีรถแท็กซี่บุคคล จากสี "ดำ-เหลือง" ในระบบป้ายแบบเก่า เป็นสี "เขียว-เหลือง" ในระบบป้ายแบบจำกัดอายุ
ประกาศิตกามเทพ
ประกาศิตกามเทพเป็นละครโทรทัศน์แนว โรแมนติก-ดราม่า สร้างจากบทประพันธ์ของ"รจเรข" นำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ในปี 2561 ผลิตละครโดย บริษัท ดีวันทีวี จำกัด (ในเครือกันตนา)โดยผู้จัดละคร พรสุดา ต่ายเนาว์คง เขียนบทโทรทัศน์โดย"กฤติญา สัมฤทธิ์ประสงค์" กำกับการแสดงโดย"อนุวัฒน์ ถนอมรอด" นำแสดงโดย พงศกร เมตตาริกานนท์ และ พิจักขณา วงศารัตนศิลป์ ออกอากาศทุกวันจันทร์-อังคาร เวลา 20.20 - 22.50 น. เริ่มออกอากาศตอนแรกวันอังคารที่ 25 กันยายน พ.ศ. 2561 ถึง วันจันทร์ที่ 19 พฤศจิกายน พ.ศ. 2561 ต่อจากละคร ดวงใจในไฟหนาว
กรงเล็บอาร์คิมิดีส
กรงเล็บอาร์คิมิดีส (Claw of Archimedes) เป็นอาวุธโบราณที่ประดิษฐ์โดยอาร์คิมิดีส เพื่อใช้ป้องกันการรุกรานทางน้ำในระหว่างการล้อมซีราคิวส์ ยังไม่มีข้อมูลที่ชัดเจนว่าอาวุธนี้เป็นอย่างไร แต่จากบันทึกของนักประวัติศาสตร์ยุคโบราณ บรยายเอาไว้ว่ามีลักษณะเหมือนเครนที่ติดตั้งขอเกี่ยวเอาไว้ สามารถยกเรือที่มาโจมตีขึ้นจากน้ำ ยกไปที่อื่น แล้วก็ทิ้งลงมาทันทีทันใด
เครื่องจักรเหล่านี้มีบทบาทอย่างมากระหว่างสงครามพิวนิกครั้งที่สอง ในช่วง 214 ปีก่อนคริสตกาล เมื่อสาธารณรัฐโรมันปิดล้อมเมืองไซราคัสด้วยกองเรือจำนวนอย่างน้อย 120 ลำภายใต้การนำของแม่ทัพมาร์คัส เคลาดิอุส มาร์เซลลุส เครื่องจักรนี้ทำลายเรือของฝ่ายโรมันไปได้มาก นักประวัติศาสตร์เช่นโพลิบิอุสและลิวีบันทึกไว้ว่าทัพโรมันเสียหายจากเครื่องจักรชนิดนี้เป็นจำนวนมาก รวมถึงความเสียหายจากเครื่องยิงหินที่พัฒนาโดยอาร์คิมิดีสเช่นกัน
เอิร์ลแห่งเวสเซ็กซ์
เอิร์ลแห่งเวสเซ็กซ์ (Earl of Wessex) เป็นบรรดาศักดิ์อังกฤษที่เคยพระราชทานให้สองครั้งในประวัติศาสตร์ของอังกฤษ ครั้งหนึ่งในช่วงก่อนการพิชิตอังกฤษของชาวนอร์มัน และอีกช่วงหนึ่งคือในสมัยที่เป็นสหราชอาณาจักรแล้ว โดยเวสเซ็กซ์ นั้นมาจาก "West Saxons" ในบริเวณภาคใต้และตะวันตกเฉียงใต้ของอังกฤษ ซึ่งครั้งหนึ่งนั้นเคยเป็นอาณาจักรของชาวแองโกล-แซกซันในช่วงเจ็ดอาณาจักร ซึ่งต่อมาได้มีการขยายอาณาเขตในช่วงศตวรรษถัดมาอันเป็นต้นกำเนิดของราชอาณาจักรอังกฤษในยุคต่อมา
เอิร์ลแห่งเวสเซ็กซ์ (ปัจจุบัน)
ในปีพ.ศ. 2542 เจ้าชายเอ็ดเวิร์ด พระราชโอรสพระองค์เล็กในสมเด็จพระราชินีนาถเอลิซาเบธที่ 2 ได้เข้าพระราชพิธีเสกสมรสกับโซฟี เฮเลน ไรส์-โจนส์ ซึ่งตามธรรมเนียมแล้วพระมหากษัตริย์นั้นมักจะพระราชทานบรรดาศักดิ์ให้กับพระราชโอรสหรือพระราชธิดาในพระราชพิธีเสกสมรสอยู่เสมอ ซึ่งในช่วงนั้นได้มีผู้เชี่ยวชาญได้วิเคราะห์ว่ามีความเป็นไปได้สูงที่พระองค์จะได้รับบรรดาศักดิ์เป็นดยุกแห่งเคมบริดจ์ หรือดยุกแห่งซัสเซ็กซ์ แต่อย่างไรก็ตาม สำนักพระราชวังได้ประกาศว่าพระองค์จะได้รับพระราชทานบรรดาศักดิ์ต่อจากพระราชบิดา คือ ดยุกแห่งเอดินบะระห์ แต่ในระหว่างที่พระราชบิดานั้นยังทรงพระชนม์อยู่ จึงทำให้พระองค์เป็นเจ้าชายพระองค์แรกในประวัติศาสตร์อังกฤษที่ได้รับพระราชทานบรรดาศักดิ์ชั้นที่ต่ำกว่าดยุก โดยเป็น เอิร์ลแทน
เอิร์ลแห่งเวสเซ็กซ์พระองค์ปัจจุบันยังมีบรรดาศักดิ์รองเป็นไวเคานต์เซเวิร์น (Viscount Severn) โดยบรรดาศักดิ์นี้ได้ใช้โดยพระโอรสของพระองค์ คือ เจมส์ ไวเคานต์เซเวิร์น ประสูติเมื่อวันที่ 17 ธันวาคม พ.ศ. 2550 โดยพระโอรสของพระองค์ยังคงเป็นผู้ที่จะสืบทอดบรรดาศักดิ์เอิร์ลแห่งเวสเซ็กซ์พระองค์ต่อไปในอนาคตด้วย นอกจากนี้ในวันที่ 10 มีนาคม 2562 สมเด็จพระราชินีนาถเอลิซาเบธที่ 2 พระราชทานตำแหน่ง เอิร์ลแห่งฟอร์ฟาร์ (อังกฤษ: Earl of Forfar) ใช้เป็นบรรดาศักดิ์ในสกอตแลนด์ ในโอกาสที่เจ้าชายเอ็ดเวิร์ดทรงมีพระชันษา 55 ปี
เซนต์คิตส์
เกาะเซนต์คิตส์ (Saint Kitts) หรือ เกาะเซนต์คริสโตเฟอร์ (Saint Christopher Island) เป็นเกาะในเวสต์อินดีส์ ของประเทศเซนต์คิตส์และเนวิส ฝั่งตะวันตกของเกาะติดกับทะเลแคริบเบียน ส่วนชายฝั่งตะวันออกติดกับมหาสมุทรแอตแลนติก เกาะเป็นส่วนหนึ่งของหมู่เกาะลีเวิร์ด ในเลสเซอร์แอนทิลลีส ตั้งอยู่ห่างจากเมืองไมแอมี รัฐฟลอริดาทางทิศตะวันออกเฉียงใต้ราว 2,100 กม. เกาะมีพื้นที่ราว 168 ตร.กม. มีความยาวราว 29 กม. และกว้างราว 8 กม. เกาะมีประชากรราว 35,000 คน ประชากรส่วนใหญ่มีเชื้อสายแอฟริกา ใช้ภาษาอังกฤษเป็นหลัก เกาะเป็นที่ตั้งของกรุงบาสแตร์ซึ่งเป็นเมืองหลวงของประเทศ
คริสโตเฟอร์ โคลัมบัส เดินทางมาพบเกาะนี้ในปี ค.ศ. 1493 ต่อมาในปี ค.ศ. 1623 ชาวอังกฤษได้เข้ามาตั้งถิ่นฐาน นับเป็นเกาะแรกในหมู่เกาะลีเวิร์ดที่เป็นอาณานิคมของอังกฤษ ต่อมาราวปี ค.ศ. 1625 ชาวฝรั่งเศสได้ติดตามเข้ามาตั้งถิ่นฐานด้วย มีการนำทาสจากทวีปแอฟริกาเข้ามาเป็นแรงงานระหว่างคริสต์ศตวรรษที่ 17-18 เกิดความขัดแย้งระหว่างชาวอังกฤษและชาวฝรั่งเศส จนอังกฤษสามารถควบคุมเกาะได้อย่างสมบูรณ์ใน ค.ศ. 1783 ต่อมาได้รวมการปกครองเข้ากับเกาะเนวิสที่อยู่ใกล้เคียง และตั้งขึ้นเป็นประเทศเอกราชชื่อประเทศเซนต์คิตส์และเนวิส ในปี ค.ศ. 1983
อุทยานแห่งชาติบริมสโตนฮิลฟอร์เทรส ได้รับขึ้นทะเบียนเป็นมรดกโลกโดยยูเนสโก มีป้อมที่ใหญ่ที่สุดในแคริบเบียนตะวันออก
โนโวรอสซียา
โนโวรอสซียา (Новоро́ссия; Новоросія; Noua Rusie), หรือ นิวรัสเซีย หรือเรียกอีกแบบว่า เซาท์รัสเซีย เป็นชื่อเรียกของภูมิภาคทางประวัติศาสตร์ของจักรวรรดิรัสเซีย อยู่ทางตอนเหนือของ ทะเลดำ (ปัจจุปันเป็นส่วนหนึ่งของ ยูเครน) โนโวรอสซียาจัดตั้งเป็นจังหวัดใหม่ของจักรวรรดิรัสเซีย (Novorosiiskaia guberniia) ในปี 1764 จากแนวรบภูมิภาคทางทหารโดดเดี่ยวของ southern Hetmanate ซื่งจัดตั้งขึ้นในช่วง สงครามกับจักรวรรดิออตโตมัน ซึ่งต่อมาได้ผนวกร่วม Zaporozhian Sich ในปี 1775 และต่อมาได้รวมเอาภูมิภาค Bessarabia ของ มอลโดวา, ภูมิภาค Black Sea littoral (Prychornomoria), Zaporizhia, Tavria, the Azov Sea littoral (Pryazovia), the Tatar ในภูมิภาคไครเมีย, the Nogai steppe ที่แมน้ำ Kuban River, และดินแดน Circassian ของยูเครนยุคใหม่
ภูมิภาคเป็นส่วนหนึ่งของจักรวรรดิรัสเซีย กระทั่งล่มสลายในการปฏิวัติเดือนกุมภาพันธ์ ปี 1917 ดินแดนควบคุมโดยสาธารณรัฐรัสเซีย ใน 1918 และมีการจัดตั้งรัฐยูเครน และ สาธารณรัฐโซเวียตยูเครน ในเวลาเดี่ยวกัน ในปี 1918–1920 ดินแดนควบคุมโดยรัฐบาลเซาท์รัสเซีย ที่ต่อต้านบอลเชวิก และสนับสนุนWhite movement จนกระทั่งฟายแพ้ ดินแดนควบคุมโดยฝ่ายโซเวียต โดยเป็นส่วนหนึ่งของ สาธารณรัฐสังคมนิยมโซเวียตยูเครน และต่อมาคือ สหภาพโซเวียต ตั้งแต่ปี 1922
ตั้งแต่การล่มสลายของสหภาพโซเวียต ในปี 1991 มีความพยายามที่จะจัดตั้งโนโวรอสซียาอีกครั้ง โดยเห็นได้ชัดจากความขัดแย้งของขบวนการที่ฝักใฝ่รัสเซีย นำมาซึ่งการจัดตั้ง สมาพันธรัฐโนโวรอสซียา ซึ่งทำให้รัฐบาลยูเครนเปิดฉากการรุกโต้ตอบทางทหารใน สงครามในดอนบัสส์
สารกำจัดวัชพืช
ยากำจัดวัชพืช, สารกำจัดวัชพืช, หรือ ยาฆ่าหญ้า เป็นสารกำจัดศัตรูพืชที่ใช้ฆ่าพืชที่ไม่ต้องการ ยากำจัดวัชพืชใช้ในการจัดการพื้นที่รกร้างหรือควบคุมวัชพืชในการเกษตร ยากำจัดวัชพืชมีการใช้อย่างกว้างขวางทั่วโลก รวมถึงประเทศไทย ยาฆ่าหญ้ามีทั้งชนิดเลือกทำลายและไม่เลือกทำลาย ชนิดเลือกทำลายมีฤทธิฆ่าพืชเฉพาะชนิด เช่น 2,4-D ซึ่งมีฤทธิ์ฆ่าทำลายเฉพาะพืชใบกว้าง โดยอาศัยส่วนประกอบทางเคมีที่เป็นฮอร์โมนพืชสังเคราะห์ ซึ่งเมื่อถูกดูดซึมจะไปรบกวนเฉพาะกระบวนการเติบโตของพืชใบกว้าง ชนิดไม่เลือกทำลายมีฤทธิฆ่าพืชทุกชนิด เช่น ไกลโฟเสต และ พาราคว็อท
คำจำกัดความ
"สารเคมีกำจัดวัชพืช หมายถึง สารเคมีใดๆ ก็ตาม ที่นำมาใช้เพื่อฆ่าทำลลายหรือยับยั้งการเจริญเติบโตของวัชพืช ไม่ว่าจะเป็นในขณะที่วัชพืชงอกขึ้นมาแล้วหรือยังเป็นเมล็ดอยู่ ตลอดจนชิ้นส่วนต่างๆของวัชพืชทีขยายพันธุ์ได้ที่อยู่ในดินหรืออยู่บนดิน"
การจำแนกประเภทของสารกำจัดวัชพืช
ประเภทของสารกำจัดวัชพืชสามารถจัดแบ่งได้ตามหลายวิธีเช่น แบ่งตามการใช้งาน (เช่น ดูดซึมทางดิน หรือ ทางใบ) แบ่งตามลักษณะการเลือกทำลาย (เลือกทำลาย หรือ ไม่เลือกทำลาย) แบ่งตามลักษณะการได้รับพิษ (ประเภทสัมผัส หรือ ดูดซึม) แบ่งตามช่วงเวลาการใช้ (เช่น ประเภทก่อนปลูก, ประเภทก่อนงอก, ประเภทหลังงอก) หรือ อื่นๆ
หฺวัง เจิง
หฺวัง เจิง หรือ โคลิน หฺวัง (Colin Huang) เป็นนักธุรกิจชาวจีนผู้ก่อตั้งเว็บไซต์พินตัวตัว (Pinduoduo) แพลตฟอร์มอีคอมเมิร์ซที่ประสบความสำเร็จ จนทำให้หฺวังติดอันดับมหาเศรษฐีพันล้านของจีน
หลังจากจบการศึกษาระดับปริญญาตรีจากมหาวิทยาลัยเจ้อเจียง หฺวังศึกษาต่อระดับปริญญาโทและจบการศึกษาจากมหาวิทยาลัยวิสคอนซิน แมดิสัน หลังจากนั้นได้เข้าทำงานกับกูเกิลในตำแหน่งวิศวกรเมื่อ ค.ศ. 2004
ในปี ค.ศ. 2015 หฺวังได้ตั้งบริษัทพินตัวตัวขึ้นที่เซี่ยงไฮ้ ธุรกิจเติบโตและเข้าจดทะเบียนในตลาดหลักทรัพย์แนสแด็กเมื่อปี ค.ศ. 2018 ในชื่อหลักทรัพย์ PDD เปิดขายหุ้นต่อสาธารณชนครั้งแรก (IPO) ด้วยมูลค่ารวมมากถึง 1.6 พันล้านดอลลาร์สหรัฐ หฺวังมีหุ้นอยู่ในบริษัท 47 เปอร์เซ็นต์จึงมีมูลค่าทรัพย์สินสุทธิ 14 พันล้านดอลลาร์สหรัฐ ได้รับการจัดอันดับให้เป็นบุคคลที่ร่ำรวยที่สุดอันดับ 13 ของจีนในปี ค.ศ. 2018
พันธกานต์รัก
พันธกานต์รัก เป็นละครโทรทัศน์แนว โรแมนติก คอมเมดี้ ดราม่า บทประพันธ์โดย ผักบุ้ง บทโทรทัศน์ อภิวัฒน์ เล่าสกุล หรือเล่าเต็ง ผลิตโดย บริษัท ปรากฏการณ์ดี จำกัด กำกับการแสดงโดย ตรัยยุทธ กิ่งภากรณ์ นำแสดงโดยอาทิตย์ ตั้งวิบูลย์พาณิชย์, มุกดา นรินทร์รักษ์, รณเดช วงศาโรจน์, ณัฐรินทร์ สุวรรณเลิศ, ณัฐชา นวลแจ่ม, ปิติพน พรตรีสัตย์ และ สิรินทร์ ก่อเกียรติ ออกอากาศทุกวันจันทร์-อังคาร เวลา 20.15 - 22.25 น. เริ่มตอนแรกวันจันทร์ที่ 30 เมษายน พ.ศ. 2561 ถึงวันอังคารที่ 12 มิถุนายน พ.ศ. 2561 ต่อจากละครเรื่อง เสน่หามายา
อาทิตย์ ตั้งวิบูลย์พาณิชย์ และมุกดา นรินทร์รักษ์ กลับมาแสดงคู่กันอีกครั้งหลังจากเคยแสดงร่วมกันในละครเรื่อง ขมิ้นกับปูน ตอนแรกมีเรตติ้งทั่วประเทศ 4.6 ละครออกฉายเวลาเดียวกับ ลิขิตรัก ของช่อง 3 นำแสดงโดยณเดชน์ คูกิมิยะ และอุรัสยา เสปอร์บันด์ แต่เรตติ้งละคร พันธกานต์รัก สามารถทำได้ดีกว่า
มิสแกรนด์ไทยแลนด์ 2022
มิสแกรนด์ไทยแลนด์ 2022 (Miss Grand Thailand 2022) เป็นการประกวดความงามครั้งที่ 9 และเป็นปีที่ 10 ของมิสแกรนด์ไทยแลนด์ ซึ่งมีการทำกิจกรรมการเก็บตัวการประกวด ณ จังหวัด ขอนแก่น ระหว่างวันที่ 4-20 เมษายน พ.ศ. 2565, รอบชุดประจำชาติ จัดขึ้นในวันที่ 24 เมษายน 2565, รอบคัดเลือก(พรีลิมมินารี) จัดขึ้นในวันที่ 27 เมษายน 2565 และการประกวดรอบสุดท้าย จัดขึ้นในวันที่ 30 เมษายน 2565 ที่ โชว์ ดีซี ฮอลล์, กรุงเทพมหานคร
พัชรพร จันทรประดิษฐ์ ผู้ครองตำแหน่งมิสแกรนด์ไทยแลนด์ 2020 และ อินดี จอห์นสัน ผู้ครองตำแหน่งมิสแกรนด์ไทยแลนด์ 2021 ได้มอบมงกุฎและสายสะพายให้แก่ อิงฟ้า วราหะ จากกรุงเทพมหานคร พร้อมเป็นตัวแทนประเทศไทยในการประกวดมิสแกรนด์อินเตอร์เนชันแนล 2022 ที่ จาการ์ตา, ประเทศอินโดนีเซีย ซึ่งการประกวดรอบสุดท้าย กำหนดจัดขึ้นในวันที่ 25 ตุลาคม 2565
สถานที่และวันที่
การประกวดความงาม มิสแกรนด์ไทยแลนด์ ครั้งที่ 9 มีกำหนดจัดขึ้นในวันที่ 21 สิงหาคม พ.ศ. 2564 อย่างไรก็ตามกรณีที่เพิ่มขึ้นที่เกิดจาก ไวรัส SARS-CoV-2 สายพันธุ์เดลตา ใน ประเทศไทย ในช่วงกลางปี 2564 ทำให้ผู้จัดงานเลื่อนการจัดงานเป็นวันที่ 11 กันยายน พ.ศ. 2564 และในที่สุดก็ประกาศให้ข้ามงานไปจัดในเดือนเมษายน พ.ศ. 2565 แทน งานแถลงข่าวการแข่งขันจัดขึ้นที่บริษัท พีเอ็ม เซ็นเตอร์ จำกัด เมื่อวันที่ 17 มกราคม,โดยประกาศจังหวัดขอนแก่นเป็นจังหวัดเจ้าภาพ ในระหว่างวันที่ 10-21 เมษายน พ.ศ. 2565 สำหรับการประกวดชุดว่ายน้ำ, ขวัญใจจังหวัดเจ้าภาพ และกิจกรรมเสริมอื่นๆ ทั้งหมด และ โชว์ ดีซี ฮอลล์ ในกรุงเทพฯ จะเป็นสถานที่จัดประกวดชุดประจำชาติ รอบพรีลิมมินารี และรอบตัดสิน โดยในการประกวดครั้งนี้ อารยะ ศุภฤกษ์ มิสแกรนด์ไทยแลนด์ 2019 เป็นผู้จัดการกองประกวด แทนที่สุภาพร มะลิซ้อน ซึ่งดำรงตำแหน่งดังกล่าวในระหว่างปี 2019–2021
วันที่ 14 กุมภาพันธ์ 2564, ผู้จัดประกวด บริษัท มิสแกรนด์ อินเตอร์เนชั่นแนล จำกัด ร่วมกับสมาคมส่งเสริมผ้าไทยจังหวัดขอนแก่น สมาคมธุรกิจท่องเที่ยวขอนแก่น และหอการค้าขอนแก่น ลงนามบันทึกความเข้าใจ เพื่อเป็นเจ้าภาพจัดการประกวด มิสแกรนด์ไทยแลนด์ 2022 ที่จังหวัดขอนแก่น ภายใต้แนวคิด 'The Iconic of Khon Kaen' ที่มุ่งส่งเสริมอุตสาหกรรมการท่องเที่ยวของจังหวัดในช่วงเทศกาลสงกรานต์ ประเพณีวันขึ้นปีใหม่ไทย ระหว่างวันที่ 8-15 เมษายน ที่ถนนศรีจันทร์และบึงแก่นนครใจกลางเมืองขอนแก่น.
ผู้ชนะเลิศจะได้รับรางวัลเงินสด 1,200,000 บาท มงกุฎเพชรแท้ และคอนโดมีเนียม มูลค่า 1,800,000 บาท จาก “เอ เบสท์ เอสเตท”
การคัดเลือกผู้เข้าร่วม
ตัวแทนระดับประเทศได้รับการคัดเลือกจากการประกวดระดับจังหวัดซึ่งดำเนินการโดยผู้จัดงานในท้องถิ่น ซึ่งในบางกรณีมีหน้าที่รับผิดชอบมากกว่าหนึ่งจังหวัด ผู้ชนะระดับจังหวัด ครองตำแหน่ง "มิสแกรนด์ (จังหวัด)" ประจำปีที่ครองตำแหน่ง ซึ่งผู้เข้าแข่งขันคนหนึ่งถูกแทนที่หลังจากผู้เข้าแข่งขันรายเดิม: อักษรภัค ชัยอำมาตย์ ที่ได้สวมมงกุฎมิสแกรนด์นครสวรรค์ 2022 เนื่องมาจากการเป็นตัวแทนของจังหวัด แต่ปัญหาสุขภาพจึงต้องลาออกจากตำแหน่ง และถูกแทนที่ด้วยรองชนะเลิศอันดับ 1 อิสรีย์ ธรากูลพิพัฒน์
ผลการประกวด
§ ได้รับการโหวตเข้ามาอยู่ใน 10 คนสุดท้าย
$ บอส ช้อยส์เข้ามาอยู่ใน 10/5 คนสุดท้าย
ถ่ายแบบกับผู้สนับสนุนหลัก Ramsita (รามสิตา)
เมื่อวันที่ 5 เมษายนที่ผ่านมา Ramsita (รามสิตา) ได้เลือกตัวแทนจังหวัด 14 จังหวัดซึ่งเป็นผู้สนับสนุนหลักของการแข่งขัน เพื่อถ่ายภาพที่ใช้เพื่อวัตถุประสงค์ทางการค้า จังหวัดของผู้สมัครที่มีสิทธิ์มีดังต่อไปนี้
มิสแกรนด์หมอลำไรส์ซิงสตาร์
โดยมีการคัดเลือกผู้เข้ารอบ วันที่ 6 เมษายน 2565 ซึ่งคัดเลือกจากผู้เข้าประกวดที่สนใจเข้าร่วมการคัดเลือก เข้ารอบ 6 คนสุดท้าย และ 3 คนสุดท้าย ตามลำดับ และผู้ผ่านเข้ารอบ 3 คนสุดท้าย จะต้องร่วมโชว์กับวงระเบียบวาทะศิลป์บนเวทีในรอบ “หมอลำไรส์ซิ่งสตาร์” วันที่ 26 เมษายนนี้ และจะประกาศผลผู้ชนะเลิศบนเวทีรอบตัดสินในวันที่ 30 เมษายนนี้ ณ SHOW DC HALL, พระราม9 กรุงเทพมหานคร.
มิสพอนด์สหน้าสดสวย
โดยมีการคัดเลือกผู้เข้ารอบ วันที่ 6 เมษายน 2565 ซึ่งคัดเลือกจากผู้เข้าประกวดทั้ง 77 คน คัดเลือกผู้เข้ารอบ 10 คนสุดท้าย และ 6 คนสุดท้าย ตามลำดับ และจะประกาศผลผู้ชนะเลิศบนเวทีรอบตัดสินในวันที่ 30 เมษายนนี้ ณ SHOW DC HALL, พระราม9 กรุงเทพมหานคร.
ชุดชาติพันธุ์อีสานยอดเยี่ยม (BEST DESIGN I-SAN CREATIVE)
โดยมีการประกวดใน วันที่ 13 เมษายน 2565 คัดเลือกผู้เข้ารอบ 5 คนสุดท้าย และประกาศผลผู้ชนะเลิศบนเวทีในวันประกวดเลย ณ ลานศิลปวัฒนธรรม มหาวิทยาลัยขอนแก่น.
การประกวด รอบ “มิสแกรนด์ขวัญใจขอนแก่น”
การประกวดรอบ “มิสแกรนด์ขวัญใจขอนแก่น” จะถูกจัดขึ้นในค่ำคืนวันที่ 17 เมษายน พ.ศ. 2565 ณ ขอนแก่นฮอลล์ ชั้น 5 ศูนย์การค้าเซ็นทรัลขอนแก่น ผู้ชนะการประกวดขวัญใจขอนแก่น จะได้ครองมงกุฏ The Iconic of Khon Kaen และสายสะพายประจำตัวแหน่ง พร้อมเงินรางวัล 50,000 บาท โดยในการประกวดรอบแรกผู้เข้าประกวดจะแต่งกายด้วยชุดพื้นเมืองอีสาน ในรอบที่สองจะเป็นการประกวดในรอบชุดราตรียาว หลังจากนั้นก็จะคัดเลือกเหลือ 20 คนสุดท้าย (คัดตัวแทนภาคละ 5 คน) และคัดเลือกผู้ผ่านเข้ารอบ 10 คนสุดท้าย (ภาคละ 2 คน และอีก 2 คน จะได้มาจาก มิสป๊อปปูล่าโหวต และมิสจีริช) ผู้ผ่านเข้ารอบ 10 คนสุดท้ายจะได้ตอบคำถาม เพื่อคัดเหลือ 5 คน (โดยไม่แบ่งตามภาค) ไปตอบคำถามอีกครั้ง เพื่อคัดเลือกผู้ชนะ
§ ได้รับรางวัลมิสป๊อปปูล่าโหวต เข้ามาอยู่ใน 11 คนสุดท้าย
$ ได้รับรางวัลมิสจีริช เข้ามาอยู่ใน 11 คนสุดท้าย
การประกวดชุดประจำชาติ
การประกวดชุดประจำชาติยอดเยี่ยมถูกจัดขึ้นในวันที่ 24 เมษายน พ.ศ. 2565 ณ SHOW DC HALL, พระราม9 กรุงเทพมหานคร ซึ่งในการตัดสินรอบแรก จะคัดเลือก 50 ชุดสุดท้าย โดยคัดเลือกจากคณะกรรมการ 25 ชุด รวมกับการคัดเลือกจากการโหวตผ่านเพจเฟซบุ๊ก มิสแกรนด์ไทยแลนด์ อีก 25 ชุด และรอบที่สอง จะคัดเลือก 25 ชุดสุดท้าย โดยคัดเลือกจากคณะกรรมการ 13 ชุด และคัดเลือกจากการโหวตผ่านเพจเฟซบุ๊กมิสแกรนด์ไทยแลนด์ อีก 12 ชุด โดยจะประกาศผลผู้ชนะและรองชนะเลิศในรอบตัดสิน รางวัลชนะเลิศ จำนวน 5 รางวัล รางวัลล่ะ 100,000 บาท พร้อมสายสะพาย และโทรฟีเกียรติยศ และรางวัลรองชนะเลิศ จำนวน 14 รางวัล รางวัลล่ะ 30,000 บาท  พร้อมสายสะพาย โดยชุดประจำชาติยอดเยี่ยมและรองชนะเลิศที่ได้รับการคัดเลือก จะถูกนำไปให้ตัวแทนในการสวมใส่เพื่อเข้าร่วมในการประกวดระดับนานาชาติต่อไป
MISS FLORA
รางวัลพิเศษจากสปอนเซอร์ ผู้ชนะจะได้รับเงินรางวัล 30,000 บาท, รองอันดับ 1 รับเงินรางวัล 20,000 บาท และรองอันดับ 2 รับเงินรางวัล 10,000 บาท ตามลำดับ
เบสท์ดีไซเนอร์
เบสท์ดีไซเนอร์ มีการประกาศผลในรอบตัดสิน วันที่ 30 เมษายน พ.ศ. 2565
ผู้อำนวยการจังหวัดยอดเยี่ยม
มีการประกาศผลในรอบตัดสิน วันที่ 30 เมษายน พ.ศ. 2565
ผู้เข้าประกวด
ผู้เข้าประกวด 77 คน ได้รับการยืนยันแล้ว (โดยแบ่งตามกลุ่มจังหวัด 4 กลุ่ม เป็นการแบ่งกลุ่มจังหวัดในการแข่งขันมิสแกรนด์ไทยแลนด์มีขึ้นเพื่อใช้ในการคัดเลือกผู้ผ่านเข้ารอบเท่านั้น ไม่ได้อิงตามเกณฑ์การแบ่งภูมิภาคของประเทศไทยแต่อย่างใด)
พระยาศรีสุนทรโวหาร (ผัน สาลักษณ)
มหาเสวกตรี พระยาศรีสุนทรโวหาร (24 มิถุนายน พ.ศ. 2424 — 6 สิงหาคม พ.ศ. 2466) นามเดิม ผัน สาลักษณ เป็นเจ้ากรมพระอาลักษณ์ องคมนตรี
ปฐมวัย
มหาเสวกตรี พระยาศรีสุนทรโวหาร (ผัน สาลักษณ) เป็นบุตรของมหาเสวกโท พระยาศรีภูริปรีชา (กมล สาลักษณ) สมุหพระอาลักษณ์ในรัชสมัยพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว กับคุณหญิง (พึ่ง) ศรีภูริปรีชา และยังเป็นหลานของพระยาศรีสุนทรโวหาร (ฟัก สาลักษณ) เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัว กับคุณหญิงอิ่ม เกิดเมื่อวันพุธที่ 24 มิถุนายน พ.ศ. 2424 ปีมะเส็ง ที่เคหาสน์ของพระคชภักดี (ท้วม คชนันท์) ผู้เป็นตา ตำบลถนนเฟื่องนคร จังหวัดพระนคร
การศึกษา
พระยาศรีสุนทรโวหารได้เข้ารับการศึกษาตามลำดับ ดังนี้
ผลงานทางด้านการประพันธ์
นอกจากหน้าที่ราชการในฐานะเจ้ากรมพระอาลักษณ์แล้ว พระยาศรีสุนทรโวหาร (ผัน สาลักษณ) ยังได้สนองพระเดชพระคุณในการประพันธ์ฉันท์ กาพย์ และกลอน กับคิดนามสกุลให้แก่ข้าราชการ นามหม่อมเจ้าและบุตรข้าราชการอีกเป็นอันมาก จนได้รับพระมหากรุณาธิคุณนับให้อยู่ในพวกเพื่อนกวีด้วยผู้หนึ่ง ดังจะเห็นได้จากผลงานต่างๆ อันประกอบไปด้วย
ชีวิตครอบครัวและชีวิตในบั้นปลาย
มหาเสวกตรี พระยาศรีสุนทรโวหาร (ผัน สาลักษณ) ได้ตั้งเคหสถานยังที่พระราชทาน ณ ถนนเพชรบุรี จังหวัดพระนคร และสมรสกับคุณหญิงวงศ์ มีบุตรธิดาจำนวนทั้งสิ้น 4 คน แต่เหลือเพียงบุตรชายใหญ่เพียงคนเดียว คือ ขุนปฏิภาณพิจิตร (กมลวงศ์ สาลักษณ) ต.จ. รับราชการสืบตระกูลอยู่ในกระทรวงมุรธาธร
นอกจากนั้น ยังได้สมรสกับนางแย้มอนุภรรยา มีบุตรธิดารวมจำนวน 4 คน อันได้แก่
ถึงแก่อนิจกรรม
พระยาศรีสุนทรโวหาร (ผัน สาลักษณ) ถึงแก่อนิจกรรมในเช้าวันที่ 6 สิงหาคม พ.ศ. 2466 ณ บ้านพักถนนเพชรบุรี สิริรวมอายุได้ 43 ปี
จอห์น กีลกุด
เซอร์ อาร์เธอร์ จอห์น กีลกุด, โอเอ็ม, โอเอช (Sir Arthur John Gielgud, ; 14 เมษายน 1904 – 21 พฤษภาคม 2000) เป็นนักแสดงและผู้กำกับละครเวทีชาวอังกฤษที่มีช่วงอาชีพครอบคลุมถึงแปดทศวรรษ เขาเป็นหนึ่งในสามนักแสดงผู้มีอิทธิพลต่อเวทีการแสดงบริติชตลอดคริสต์ศตวรรษที่ 20 ร่วมกับราล์ฟ ริชาร์ดสัน และลอเรนซ์ โอลิวีเอร์ อีกทั้งยังเป็นสมาชิกคนหนึ่งของตระกูลนักแสดงอย่าง ครอบครัวเทร์รี เขาได้งานแสดงที่ได้รับค่าตอบแทนครั้งแรกในฐานะสมาชิกรุ่นเยาวชนของบริษัทลูกพี่ลูกน้องของเขา ฟิลลิส นีลสัน-เทร์รี ในปี 1922 หลังจากเข้าเรียนที่ราชสถานศิลปะการละคร เขาทำงานในโรงละครรีเพอร์โทรีและเวสต์เอนด์ ก่อนที่จะสร้างชื่อเสียงให้กับตนเองที่โอลด์วิก ในฐานะนักแสดงละครเชกสเปียร์ระหว่างปี 1929–31
กีลกุดปรากฏในภาพยนตร์มากกว่าหกสิบเรื่อง การแสดงของเขาในเรื่อง Becket (1964) ทำให้เขาได้รับการเสนอชื่อเข้าชิงรางวัลออสการ์ครั้งแรกจากกบทพระเจ้าหลุยส์ที่ 7 แห่งฝรั่งเศส จากนั้นได้แสดงเป็นฮอบสัน ผู้ปากคอเราะราย ในเรื่อง Arthur (1981) ซึ่งทำให้เขาได้รับรางวัลออสการ์ สาขานักแสดงสมทบชายยอดเยี่ยม รวมถึงเป็นผู้ได้รับรางวัลอีก็อต เขายังได้รับการแต่งตั้งเป็นอัศวินในปี 1953 และโรงละครกีลกุดถูกตั้งตามชื่อของเขา ตั้งแต่ปี 1977 ถึง 1989 เขาเป็นประธานของราชสถานศิลปะการละคร
อาชิกางะ โยชิคาซุ
อาชิกางะ โยชิคาซุ (足利 義量, 27 สิงหาคม 1407 – 17 มีนาคม 1425) เป็นโชกุนคนที่ 5 ของรัฐบาลโชกุนอาชิกางะ ดำรงตำแหน่งจาก ค.ศ. 1423 ถึง 1425 ระหว่างยุคมูโรมาจิ โยชิคาซุเป็นบุตรชายของ โชกุน คนที่ 4 อาชิกางะ โยชิโมจิ
หลักสูตรออกแบบตกแต่งภายในในประเทศไทย
สาขาวิชาการออกแบบตกแต่งภายในและสถาปัตยกรรมภายใน ในประเทศไทย
หลักสูตรปริญญาโท
โครงสร้างหลักสูตรระดับปริญญาโทในสาขาการออกแบบตกแต่งภายในและสถาปัตยกรรมภายในนั้น ส่วนใหญ่เป็นหลักสูตรที่ใช้ระยะเวลาในการเรียนอย่างน้อย 2 ปี แต่ละสถาบันการศึกษามีแผนการศึกษาที่ผู้เข้าเรียนสามารถเลือกเรียนได้ที่แตกต่างกันออกไป ยกตัวอย่างเช่น หลักสูตรศิลปมหาบัณฑิต สาขาวิชาการออกแบบภายใน คณะมัณฑนศิลป์ มหาวิทยาลัยศิลปากร http://www.decorate.su.ac.th/http://www.arch.kmitl.ac.th/index_prosstd.php?m=program  หลักสูตรสถาปัตยกรรมศาสตรมหาบัณฑิต สาขาวิชาสถาปัตยกรรมภายใน คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง] คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ได้กำหนดแผนการศึกษาไว้คือ แผน ก. ซึ่งผู้ที่เข้าศึกษาต้องทำวิทยานิพนธ์ ในขณะที่หลักสูตรศิลปศาสตรมหาบัณฑิต สาขาการจัดการออกแบบภายใน มหาวิทยาลัยกรุงเทพและ หลักสูตรศิลปมหาบัณฑิต สาขาวิชาการออกแบบตกแต่งภายใน มหาวิทยาลัยเกษมบัณฑิต ได้กำหนดทางเลือกเพิ่มจากการทำวิทยานิพนธ์ โดยผู้เข้าศึกษาสามารถเลือกการเรียนแบบแผน ข. ซึ่งผู้ศึกษาในแผนนี้ไม่ต้องทำวิทยานิพนธ์ แต่ผู้ศึกษาจะต้องทำการศึกษาค้นคว้าด้วยตนเองภายใต้การควบคุมของอาจารย์ที่ปรึกษา พร้อมทั้งสอบผ่านการสอบประมวลความรอบรู้ทั้งการสอบข้อเขียนและการสอบปากเปล่า
สาขาวิชาและแขนงวิชาเป็นอีกปัจจัยหนึ่งที่ทำให้หลักสูตรระดับปริญญาโทในสาขานี้มีความแตกต่างกัน หลักสูตรที่มหาวิทยาลัยศิลปากรกำหนดได้เน้นการศึกษาวิจัยทางด้านการออกแบบตกแต่งภายใน โดยกำหนดรายวิชาบังคับที่เกี่ยวเนื่องไว้ เช่น การออกแบบตกแต่งภายในขั้นสูง จิตวิทยาสภาพแวดล้อมภายใน ระบบสภาพแวดล้อมภายใน และระบบทางสถาปัตยกรรม ส่วนหลักสูตรที่สถาบันเทคโนโลยีพระจอมเกล้าเจ้าคุณทหารลาดกระบังได้แตกหลักสูตรเป็นเป็นสองแขนงวิชา คือ แขนงวิชาออกแบบสถาปัตยกรรมภายใน เป็นแขนงที่ทำการศึกษาวิจัยทางด้านการออกแบบสถาปัตยกรรมภายในขั้นสูงและแนวความคิดในการออกแบบ แขนงวิชาที่สองคือแขนงวิชาออกแบบสภาพแวดล้อมภายในซึ่งเน้นไปที่การทำวิจัยในหัวข้อที่เกี่ยวข้องกับการออกแบบสภาพแวดล้อมภายใน การอนุรักษ์พลังงาน และสถาปัตยกรรมในไทยศึกษา ส่วนหลักสูตรศิลปมหาบัณฑิตที่มหาวิทยาลัยเกษมบัณฑิตนั้นเน้นการศึกษาวิจัยไปในเรื่องการออกแบบและจัดการความยั่งยืนของสภาพแวดล้อม และศึกษาพฤติกรรมการใช้สอย เป็นหลักดังนั้นรายวิชาบังคับจึงถูกออกแบบไว้ให้สอดคล้องกับจุดประสงค์ดังกล่าว ยกตัวอย่างเช่น ปฏิบัติการออกแบบสภาพแวดลอม, สภาพแวดลอมและพฤติกรรม, การโปรแกรมการออกแบบสภาพแวดลอม, การจัดการระบบสภาพแวดลอมภายใน, และ เทคนิคการวิจัยเพื่อการออกแบบสภาพแวดลอม
ในขณะที่หลักสูตรทั้งสามเน้นการศึกษาวิจัยทางด้านการออกแบบ หลักสูตรศิลปศาสตรมหาบัณฑิต สาขาการจัดการออกแบบภายใน ของมหาวิทยาลัยกรุงเทพ ได้บูรณาการองค์ความรู้ทางด้านการจัดการและบริหารมาผสมผสานการศึกษาวิจัยทางด้านการออกแบบ ความรู้ดังกล่าวรวมถึง การบริหารจัดการออกแบบภายใน กลยุทธ์การจัดการในธุรกิจการออกแบบภายใน ความเป็นไปได้ของโครงการออกแบบภายใน และผลกระทบและการเปลี่ยนแปลงของนวัตกรรมต่อธุรกิจออกแบบภายใน
อย่างไรก็ตามเมื่อสำเร็จการศึกษา วุฒิการศึกษาที่ผู้สำเร็จการศึกษาจะได้รับนั้นขื้นอยู่กับหลักสูตรที่แต่ละสถาบันกำหนดไว้ หากเป็นหลักสูตรสถาปัตยกรรมศาสตรมหาบัณฑิต ผู้ที่สำเร็จการศึกษาก็จะได้รับปริญญาในสาขาสถาปัตยกรรมศาสตรมหาบัณฑิต (Master of Architecture) หากเป็นหลักสูตรศิลปมหาบัณฑิต ผู้ที่สำเร็จการศึกษาจะได้รับปริญญาศิลปมหาบัณฑิต (Master of Fine Arts) หรือหากเป็นหลักสูตรศิลปศาสตรมหาบัณฑิต ผู้ที่สำเร็จการศึกษาจะได้รับปริญญาศิลปศาสตรมหาบัณฑิต (Master of Arts)